ডা. লোটে শেরিং ভুটানের প্রধানমন্ত্রী হচ্ছেন এমন খবরে ময়মনসিংহ মেডিক্যাল শিক্ষার্থীরা ব্যাপক উচ্ছ্বাস প্রকাশ করেছেন। ময়মনসিংহ মেডিকেলের সাবেক শিক্ষার্থী ও বর্তমানে বাংলাদেশ ইন্সটিটিউট অব হেলথ সায়েন্স হসপিটালের রেজিস্ট্রার ডা. অসিত মজুমদার তার সহপাঠীকে স্বাগত জানিয়ে সোশ্যাল হ্যান্ডেলে লিখেছেন, ডা. লোটে শেরিং আমার মেডিক্যাল কলেজের বন্ধু। ভুটান সরকারের বৃত্তি নিয়ে বাংলাদেশে মেডিক্যাল কলেজে চিকিৎসা বিজ্ঞান পড়তে এসেছিল।